Swanger polisievrou sterf in motorongeluk | Maroela Media
Swanger polisievrou sterf in motorongeluk
Die polisie in Mpumalanga rou oor 'n polisiebeampte verbonde aan die Delmas-polisiestasie wat Sondag in 'n motorongeluk gesterf het. Sy was agt maande swanger.
Jane Thandi Ntuli (36) was Saterdagaand op pad huis toe ná werk toe 'n motor van agter teen haar motor op die R42 Bronkhorstspruitpad gebots het. Die bestuurder van dié motor het glo versuim om by 'n stopstraat stil te hou.
Volgens kol. Mtsholi Bhembe, woordvoerder van die polisie, is Nthuli weens die aard van haar beserings per helikopter na 'n hospitaal geneem waar sy later die aand geboorte geskenk het. Sy het egter Sondagoggend aan haar beserings beswyk.
Frans Mashika, waarnemende provinsiale kommissaris van polisie, het gesê Nthuli se dood laat 'n groot leemte in haar familie asook in die polisiediens.
Mashika het 'n beroep op motoriste gedoen om die padreëls te gehoorsaam om lewensverlies op paaie te voorkom.
Aanvallers slaan toe op skoolbus, leerder geskiet
Twee dood, 15 beseer in Ekurhuleni-ongeluk
Tragies tragies. Ek en my verloofde was ook Sondag in 'n soortgelyke ongeluk waar 'n man ook van agter ons vasgery het by d Hardy Muller sirkel in Villieria. Ons was gelukkig om ongedeerd daarvan af te kom. Spoed maak dat mense onnodig voortydig sterf. Ons kort meer verkeersmanne wat hul taak ernstiger opneem.
Help my asb verstaan. Is sy die oggend, in die motor ongeluk oorlede soos die artiekel lees?. Hoe kon sy die aand dus geboorte gee? Innige meegevoel vir die nagelates se verlies.